IT Service virksomheden Moranti har torsdag meldt sig konkurs. De omkring 15-20 medarbejder i Aalborgafdelingen er blevet sendt hjem fra virksomheden med beskeden på, at de ikke skal forvente at få feriepenge og pension med sig. Samme besked har medarbejderne i Aarhus fået. Det bekræfter én af medarbejderne hos Moranti til TV2 Nord. I maj blev over 100 fyrede hos LN Eurcom, som efterfølgende gik konkurs hvorefter Moranti overtog aktiviteterne i LN Eurcom. Nu er de altså også gået konkurs. TV2 Nord har forsøgt at få fat på Morantis administrerende direktør, Martin Rahbæk, men det har endnu ikke været muligt.

Opsummering:
IT virksomheden Moranti i Aalborg har meldt sig konkurs. Medarbejderne skal ikke forvente at få pension og feriepenge med sig.